cyanic-selkie/wikianc huggingface dataset:
Mani (religionsleder)
Virke og lære
Deretter, under kong Bahram I, endret forholdene seg. Etter Shapurs død hadde det zoroastriske presteskapets innflytelse ved hoffet begynt å tilta. Ypperstepresten Katir begynte å forfølge jøder, buddhister, hinduer, kristne og de andre som han anså som vranglærere - som manikeerne. Mani ble forfulgt og satt i fengsel, hvor han også ble drept før en måned var omme, år 274. Manis tilhengere har overlevert at han ble korsfestet, og var seg bevisst analogien til Jesus Kristus i dette. Al-Biruni, som skriver mange århundrer senere, forteller at kong Bahram beordret henrettelsen av Mani. Så, på kongens ordre, ble huden flådd av ham og fylt med gress, og hengt opp ved Gundishapurs byport. Bahram beordret også mange manikeeres henrettelser.
Religionen vant imidlertid innpass og spredde seg til andre steder i Asia.
Skrifter
Mani skrev selv syv tekster, som ble regnet som manikeismens kanoniske bøker, men som i vår tid bare er kjent i små bruddstykker. De syv er Evangeliet, Skatten, Fortellingen, Mysteriene, Kjempene, Brev og Salmer og bønner. Disse syv er skrevet på syrisk; i tillegg skrev han Sjabuhragan på mellompersisk og en billedbok kjent under navnet Bildet. I tillegg er noen av hans tekster kjent fra kristne teologers gjendrivelser av Manis lære, slik som det omfattende lærebrevet Brevet om det grunnleggende (Epistulam Fundamenti), som Augustin viet et helt motskrift til: Contra Epistulam Fundamenti; det er uvisst om Epistulam Fundamenti var en del av samlingen av Manis Brev.
De opprinnelige skriftene hans har gått tapt, men deler av dem er funnet i 1929 i koptiske manuskripter fra Egypt, og senere manikeiske skrifter i Kina.
Ati (Tsjad)
Ati er en by i Tsjad med over 26 000 innbyggere. Byen er hovedstad i Batha-regionen.
Extractive Industries Transparency Initiative
Extractive Industries Transparency Initiative (EITI) er en internasjonal organisasjon som håndhever en standard for åpenhet i olje-, gass- og gruveindustriene. Standarden er utviklet og overvåket av det internasjonale EITI-styret som består av representanter fra myndigheter, næringsliv og sivilt samfunn. I land som implementerer EITI-standarden, må selskapene i disse industriene offentliggjøre hvor mye de betaler i skatter og avgifter, og myndighetene må offentliggjøre hvor mye de mottar. Disse tallene blir sammenlignet og sammenstilt i en årlig EITI rapport.
Det internasjonale sekretariatet til EITI er siden 2007 tilrettelagt av Utenriksdepartementet, og er basert i Oslo. Styreleder er Clare Short, tidligere utviklingsminister i Storbritannia.
Norge er et av 46 implementerende land.
Fylkesvei 2162
Fylkesvei 2162 går mellom Ljørdalen og Plassen kirke i Trysil.
Frem til 2019 hadde veien betegnelsen fylkesvei 564 (Hedmark).
Kommuner og knutepunkter
Erstattet av riksvei 25 ca. 450 m
Charrua
Charrua er en kommune i delstaten Rio Grande do Sul i sørregionen av Brasil.
Norsk Militærmedisinsk Forening
Norsk Militærmedisinsk Forening (NMF) er en spesialforening i Den norske legeforening som organiserer alle militære leger i Forsvaret. NMF er tilknyttet yrkesforeningen Leger i samfunnsmedisinsk arbeid (LSA) og den fagmedisinske foreningen Norsk samfunnsmedisinsk forening (NORSAM). Foreningens oppgaver er dels faglige og dels fagforeningsmessige. Foreningens formål er å fremme mulighetene og interessen for praktisk og vitenskapelig militærmedisinsk arbeid samt ivareta militærlegenes kollegiale og økonomiske interesser.
Historikk
Foreningen ble etablert under navnet Det Militærmedicinske Selskab den 21. desember 1882. Norsk Militærmedisinsk Forening ble således opprettet før Den norske legeforening (1886) og er Legeforeningens eldste spesialforening.
Hov ungdomsskole
Hov ungdomsskole er en ungdomsskole beliggende ca. 2 km fra Hønefoss sentrum. Elevene kommer fra barneskolene Hønefoss skole og Ullerål skole. Skolen er også tilpasset elever med funksjonshemminger. Skolen har en egen avdeling for elever med større behov for spesialundervisning og en avdeling for særskilt norskopplæring.
Sandakerveien (Oslo)
Sandakerveien (3−149, 2−140) er en vei i Oslo som går langs Akerselva fra Thorvald Meyers gate/Biermanns gate på Sagene til Rolf Wickstrøms vei (Oslo) (Ring 3) i Nydalen. Veien går i sikksakk mellom andre veier og bærer som sådan preg av endringer og omreguleringer over tid. Navnet ble vedtatt i 1888 og viser til at dette var en gammel vei til Sandaker gård (gnr. 78), som i sin tid lå ved nr. 72. Det er brudd i veien ved nr. 100. Sørlig del fortsetter nordover i Nycoveien, mens nordlig del ender i en rundkjøring sørøst for Fernanda Nissens skole. Dette er et tiltak for å hindre gjennomfartstrafikk ved Fernanda Nissens skole.
Hov ungdomsskole
Byggingen startet våren 2021, men den nye skolen har vært planlagt siden 2018. Opprinnelig var planen at skolen skulle være klar til åpning høsten 2022, men flere forhold førte til forsinkelser. Geotekniske undersøkelser viste at det var kvikkleire i området og noen tiltak måtte gjøres. Det er til sammen 7.000 kvadratmeter med skole og idrettshall. Hele prosjektet koster 378 millioner kroner og skolen er bygget for å kunne ta imot 100 flere elever enn i dag. Det er også mulig utvide den til å bli enda større med fem parallelle klasser på hvert trinn. I dag er det tre.I midten av januar skal Ringerike kommune ta over bygget. Da skal det fylles med pulter, stoler og alt annet inventar. Så vil det bli en testperiode hvor elever og lærere prøver ut bygget og sjekker at alt fungerer som det skal før skolen endelig åpner for fullt 1. mars. I første etasje er fløyen for praktiske og estetiske fag, blant annet skolekjøkken og laboratorium for naturfag. Og det store amfiet. Skolen forsynes med fjernvarme, men har også 1.000 kvadratmeter med solceller på taket. I andre etasje har trinnene hver sine avdelinger med ulike farger. Blått på 8. trinn, grønt på 9. trinn og burgunderrødt på tiende trinn. Og en viktig del av skolen er også personalavdelingen. Rundt 40 lærere skal ha arbeidsplassen sin her.
Ute er det fortsatt en del som gjenstår. Blant annet skal det komme på plass en kunstinstallasjon i forbindelse med en bålplass. Og det er allerede en veldig stor kunstgressbane, trampoliner, husker, balanseapparater, sykkelbane, diskbane, volleyballbane, treningsapparater og basketballbane.
Chiapetta
Chiapetta er en kommune i delstaten Rio Grande do Sul i sørregionen av Brasil.
Giosuè Carducci
Giosue Carducci (født 27. juli 1835 i Valdicastello i Italia, død 16. februar 1907 i Bologna) var en italiensk poet, av mange regnet som det moderne Italias uoffisielle nasjonalpoet.
Carducci tok doktorgraden i 1856 og jobbet siden som lærer og foreleser, blant annet som professor i italiensk ved universitetet i Bologna. Selv om hans ry som skjønnlitterær forfatter først og fremst er fundert på hans poesi, skrev han også en anseelig mengde prosa. Han vant Nobelprisen i litteratur i 1906.
Castagneto Carducci, stedet hvor han vokste opp, er oppkalt etter ham.
Joseph Fourier
Jean Baptiste Joseph Fourier (født 21. mars 1768 i Auxerre i Burgund, død 16. mai 1830 i Paris) var en fransk matematiker og fysiker.
Han ble tidlig foreldreløs, men på grunn av sin begavelse ble han opptatt som elev ved en militærskole. Fourier var revolusjonær og ble flere ganger arrestert under den franske revolusjonen. Også senere fikk han problemer på grunn av sin fortid. Han fulgte Napoleon som vitenskapelig rådgiver under felttoget i Egypt, og ble utnevnt til flere høye stillinger under Napoleon. I ettertid er Fourier best husket for å ha utviklet det franske vitenskapsakademiet.
Dette verket inneholder også grunnleggende bidrag til funksjonsteorien med mange viktige bruksområder. Fourier viser her at alle periodiske funksjoner kan framstilles som en sum av sinus- og cosinusfunksjoner. Dette kalles i dag for Fourieranalyse og spiller en stor rolle i alle grener av fysikk og matematikk. Fourier utviklet også ligningsteorien og sannsynlighetsteori.
Færøysk-amerikanere
Færøysk-amerikanere er statsborgere i USA med færøysk opprinnelse. De fleste færøyinger emigrerte til land som Sverige, Danmark, Island, Norge, Tyskland, Polen og Storbritannia, og de gjenværende færøyingene utvidet antallet bygder i øyriket betraktelig i det som senere er blitt kalt niðursetutíðin, «nedsettelsestiden». Dermed ble det til at en svært liten andel færøyinger emigrerte til USA, sammenlignet med nabolandene. De fleste færøysk-amerikanerne er å finne i Wisconsin, Minnesota, New York, Michigan og Canada. Mange fortsatte å snakke færøysk i hjemmet lenge etter de hadde ankommet Nord-Amerika.
Jackson Pollock
Bakgrunn
Jackson Pollock var den yngste av fem barn til Stella May (født McClure) og LeRoy Pollock, som begge kom fra Iowa. Jackson tilbragte sin barndom i Arizona ocg vokste opp i det sørlige California. Han ble godt kjent med det sørvestlige USAs inianerkunst, særlig deres sandmaleri, og fant inspirasjon i dette da han senere skapte sine store abstrakte ekspresjonistiske malerier.
Færøysk-amerikanere
Det er vanskelig, for ikke å si umulig, å få noe klart svar på hvor mange færøysk-amerikanere som finnes, ettersom disse emigrerte via Island, Norge, Danmark eller Storbritannia, slik at de ble regnet for å tilhøre disse nasjonalitetene eller folkegruppene.
Jackson Pollock
Kunstner
Han hadde sin første soloutstilling i Peggy Guggenheim Art of this Century gallery i New York i 1943.
Tom Schandy
I 2009 gikk Schandy til topps i verdens største naturfotokonkurranse, Wildlife Photographer of the Year Award. Han er medlem av foreningen Norske Naturfotografer og tilknyttet bildebyrået Samfoto.
Jackson Pollock
Kunstner
Pollocks verker viser hvordan individet kan bryte grenser og utvikle sterke nye ideer. Utstillingen bestod av arbeider fra Pollock og andre abstrakt ekspresjonistiske malere. De ville vise hva frihet og demokrati kunne føre til.
Tom Schandy
Sammen med Tom Helgesen driver Schandy Forlaget Tom & Tom.
3. serierunde i Toppserien 2010
3. serierunde i Toppserien 2010 ble spilt mellom lørdag 17. april og onsdag 28. april. Runden ble preget av flystans etter vulkanutbrudd på Island; Trondheims/Ørn måtte reise 30 timer i buss fra Trondheim til Kleppe, og kampen ble utsatt til søndag, mens kampen mellom Fløya og Linderud-Grei ble utsatt til problemene var over, og til slutt spilt 28. april.
Jackson Pollock
Kunstner
Hans fremste verker tilkom i perioden 1947–1951. For det var i 1947 at det dramatiske skiftet i stilen hans slo inn, hvor han begynte med «dryppe-teknikken». Han brukte malerpenslene som verktøy for å dryppe malingen, og de kom aldri i kontakt med lerretet. Hans teknikk med å dryppe eller helle maling blir sett på som en av opprinnelsene til ordet «action painting». I denne prosessen beveget han seg vekk fra et figurativt uttrykk, og utfordret den vestlige tradisjonen med å bruke staffeli og pensler.
Tom Schandy
Han har vært redaktør for WWF-Norges magasin Verdens Natur, og i 2010 ble han (sammen med Baard Næss) redaktør av det nystartede norske tidsskriftet Natur & Foto.
Jackson Pollock
Kunstner
Etter 1951 ble hans malerier mørkere i fargetonene, og han begynte dessuten å reintrodusere figurative elementer.
Pollock benyttet seg av fler forskjellige typer malerfarge og holdt seg ikke bare til de kunstnersfarger som fantes til hånde den gang. Ved behov brukte hus- og industrifarger. Han begynte blant annet å bruke akrylfarge etter å i 1936 ha deltatt ved et eksperimentelt workshop i New York City, holdt av den meksikanske muralmaleren David Alfaro Siqueiros. I drypp-teknikk-maleriene benyttet han ofte både kunstners-oljefarge og alkyd-husfarge.
Pollock tilsluttet seg ikke noen kunstnergrupper og hadde ikke noen elever. Den nederlandske maleren Willem de Kooning var den som kunstnerisk stod ham nærmest. Kunstvitere betrakter Pollock og de Kooning som ledere for den spontanistiske fløy innen abstrakt ekspresjonisme.
Pollock døde i en bilulykke. Han kjørte da i påvirket tilstand.
Catwoman
Catwoman er en film regissert av Pitof og lansert av Warner Brothers den 19. juli 2004. Filmen ble tilpasset filmlerretet av John D. Brancato, Michael Ferris og John Rogers fra en historie av Theresa Rebeck, Brancato og Ferris.
Filmen handler om Catwoman, opprinnelig en bifigur fra tegneseriene om Batman, som siden fikk sin egen tegneserie.
Jackson Pollock
Kunstner
The she-wolf, 1943.
Catwoman
Handling
«Patience Phillips» (Halle Berry) er en sky kvinne som arbeider for et kosmetikkfirma. Hun blir drept fordi hun overhører sin sjefs onde planer om å selge defekte skjønnhetsprodukter. Etter å ha blitt drept, våkner hun opp som «kattekvinnen», en kriger med en katts styrke, som jager gjennom natten på jakt etter rettferdighet.
Per Wästberg
Per Wästberg (født 20. november 1933 i Stockholm ) er en svensk skjønnlitterær forfatter, litteraturkritiker og journalist.
Færøysk-amerikanere
Jonas Bronck blir av mange regnet som færøysk-amerikaner, da han bodde en stund i Tórshavn. Han hadde imidlertid svensk opprinnelse.
Stranger In Moscow
«Stranger in Moscow» er den femte og siste singelen på Michael Jacksons album HIStory fra 1995. Singelen ble lansert internasjonalt i november 1996, men ble ikke utgitt i USA før august 1997.
Catwoman
Mottakelse
Catwoman ble dårlig mottatt, både av kritikere og i kinosalene. Filmen ble nominert til syv Razziepriser under den 25. Razzie-utdelingen, og opptrådte siden på listen over Roger Eberts mest forhatte filmer. Den vant Razzies for «Verste film», «verste skuespillerinne», «verste regissør» og «verste manus». Halle Berry mottok prisen for «verste skuespillerinne» personlig, unnskyldte seg for filmen, og snakket åpent i intervjuer om sitt syn på filmens problemer.
Stranger In Moscow
Låten ble skrevet av Jackson i 1993 da han var på turné i Moskva, mens det var en rettssak mot ham for barnemishandling. I balladen synger Jackson om et fall fra nåde som gjorde ham ensom, isolert og paranoid.
Etter at Jackson hadde blitt fornøyd med resultatet, valgte han å lansere den andre platen av HIStory som ett fullkomment studioalbum, i stedet for en «Greatest Hits»-samling med flere nye låter. Ved utgivelsen ble «Stranger in Moscow» rost av kritikere, og i dag er det fortsatt en av hans mest kritikerroste sanger. Singelen solgte dårlig sammenlignet med Jacksons øvrige utgivelser, til tross for at HIStory-albumet hadde blitt svært godt mottatt, vært på markedet i nesten 18 måneder, og solgt en rekke A-og B-sider.
Musikkvideo skildrer livet til seks personer, inkludert Jackson, som blir isolert og koblet fra verden rundt dem. Bildene i videoen har blitt gjenskapt i en TV-reklame.
Inspirasjon og reaksjoner
I boken The Many Faces of Michael Jackson hevder Lee Pinkerton at sangene på Jacksons HIStory album, blant dem «Stranger in Moscow», var Jacksons reaksjon på datidige hendelser i hans personlige liv. Det er mange episoder fra Jacksons liv som har inspirert denne sangen.
I 1993 surnet forholdet mellom Jackson og pressen da han ble anklaget for seksuelle overgrep. Selv om han aldri ble tiltalt for en forbrytelse, ble Jacksons sak veldig mye tatt opp i media mens etterforskning fant sted. Sangen inneholder en type klaging på medias sensasjonelle overskrifter om Jackson selv, for å trekke seg til lesere og seere, selv om innholdet ikke støttet overskriftene og ofte var bare løgner og historier som var funnet opp. Jackson var opprørt over dette, så han lagde sangen «Stranger In Moscow» som en slags reaksjon på det media hadde gjort mot han.
På den tiden, sa Jackson i media reaksjonen: «Jeg vil si jeg er spesielt opprørt over håndteringen av saken av det utrolige, forferdelig massemediaet. Ved enhver anledning, har media dissekert og manipulert disse påstandene for å nå sine egne konklusjoner "
I et intervju sent på 90-tallet, forklarte Jackson i tillegg at han skrev denne sangen under en turne, da det regnet ute, og at teksten er også inspirert av følelsen han satt med da – ganske ensom og forlatt på hotellrommet sitt, i en fremmed by.
Michael Jacksons biograf, J. Randy Taraborrelli, har uttalt at videoen også er basert på hendelse i Jacksons liv. Han sier at sangeren pleide å gå alene om natten, for å se etter nye venner, selv på toppen av sin musikalske popularitet. På 1980-tallet ble sangeren litt ulykkelig på grunn av at hans stjernestatus hindret han mer eller mindre å få ordentlige venner. Jackson forklarte:
Musikkvideo og produksjon
«Stranger in Moscow» er en R&B ballade skrevet av Jackson i 1993, under sin Dangerous turné i Moskva. Musikkvideoen er i svart-hvitt, og viser en grå og regnfull dag i en travel gate i Moskva, med Jackson som går langs gatene. Et plutselig uvær får alle til å løpe og komme seg unna regnet, men de seks individene, som tilsynelatende føler seg ensomme, tilsidesatt og uten kontakt med den sosiale verden, stiller seg ute i uværet, og lar regnet falle på dem.
Jackson bruker symbolikk og bilder av individene i videoen for å betone deres angst og ensomhet. Det inkluderer at verden rundt dem går i sakte film, for å symbolisere at de er utelatt fra verden og ikke "følger med". Også en due - som angivelig skal symbolisere tapt frihet, flyr forbi samtidig som en kaffekopp blir sølt utover bordet, også i sakte film. På slutten av sangen, høres en mann snakke russisk, som skal være en KGB-forhørsleder. Oversatt til norsk, sier han: "Hvorfor har du kommet fra vest? Tilstå! For å stjele gode prestasjoner av folket, bedriftene til arbeiderne ..?".
3. serierunde i Toppserien 2010
Runden var også usedvanlig målfattig. I alt ble det scoret åtte mål, fire av dem i den utsatte kampen. Det er ny rekord i en serierunde i Toppserien. Linderud-Grei tok sin første seier i toppserien noensinne, med 4–0 borte over Fløya. Donn tok sitt første poeng siden 1995 med 0–0 mot Stabæk.
Per Wästberg
Svenska Akademien
I 1997 ble Wästberg innvalgt som medlem i Svenska Akademien, der han innehar stol nummer 12.
Politisk engasjement
Wästberg har også utmerket seg ved et sterkt politisk engasjement knyttet til ytringsfrihet og menneskerettigheter. I 1964 var han medstifter av den svenske avdelingen av Amnesty International. I 1967 ble han leder for den svenske PEN-klubben. Senere var han også leder for International PEN fra 1979 til 1986. Etter reiser i Afrika vokste det fram et økende engasjement rettet seg mot kolonialisme og raseskillepolitikken i Rhodesia og Sør-Afrika. I 1959 ble han utvist fra Rhodesia, året etter også fra Sør-Afrika. Han utga i 1960 to bøker om de to landene, Förbjudet område og På svarta listan, som fikk betydning for kampen mot apartheid.
Bongor
Bongor er en by i Tsjad med om lag 30 000 innbyggere. Byen er hovedstad i Mayo-Kebbi Est-regionen.
3. serierunde i Toppserien 2010
Tabell etter 3. runde
Stillingen etter 18. april.
Neslenebbfly
Neslenebbfly (Hypena proboscidalis) er en sommerfugl som tilhører familien nattfly (Noctuidae). Den er vanlig nord til Nordland i Norge.
Utseende
Et middelsstort (vingespenn 31 – 39 mm), slankt, gulbrunt nattfly. Labialpalpene er lange og stikker fram som et nebb foran hodet. Antennene er trådformede hos begge kjønn. Forvingen er bred og trekantet, med markert, litt uttrukket spiss. Den er gulbrun med spredte, mørkere skjell, den fremre delen av ytterkanten er mørkere enn resten. Vingen har to nesten rette, brune tverrlinjer, den innerste av disse har et V-formet innhakk nær framkanten. Bakvingen er hvit, med grå bestøvning unntatt langs framkanten. Ytterkanten er brun. Larven er ensfarget grønn.
Levevis
Arten er vanlig i hager, løvskog, på skrotemark, i kanten av dyrket mark og andre steder der det vokser brennesle (Urtica dioica), som er larvenes næringsplante. Larvene utvikler seg mellom sammenspunne blader av nesle. De voksne sommerfuglene flyr om natten i juni – august og kommer gjerne til lys. De skremmes også lett opp om dagen.
Utbredelse
Den er utbredt i Nord-Afrika, i hele Europa og i det nordlige Asia østover til Korea og Japan. I Norge er den vanlig nord til Saltdal i Nordland.
Chuvisca
Chuvisca er en kommune i delstaten Rio Grande do Sul i sørregionen av Brasil.
ECU
ECU kan vise til:
Rolf Holger
Rolf Holger (født 26. september 1903, død 19. juni 1969) var en norsk organist, pianist og komponist. Han var organist i Manglerud kirke, men er særlig kjent som organist i NRKs radioandakter, hvor han sammen med Sigvart Fotland spilte til salmene som ble sunget av Andaktskvartetten. Holger var også en etterspurt akkompagnatør, og han akkompagnerte sangeren Olav Werner på over 300 konserter over hele landet. Han akkompagnerte også Aase Nordmo Løvberg på hennes konsertreiser. Han var også akkompagnatør på mange plateinnspillinger, blant andre med Peder Alhaug. I 1950 var han solist ved uroppførelsen av Eivind Grovens Klaverkonsert med Harmonien i Bergen. Dirigenten var Olav Kielland. Rolf Holger var frimurer og gjorde tjeneste som organist ved logemøter i Stamhuset i Oslo.
Frédéric Mistral
Frédéric Mistral (født 8. september 1830, død 25. mars 1914) var en fransk poet og ordbokforfatter. Mistral ble tildelt Nobelprisen i litteratur i 1904 sammen med José Echegaray y Eizaguirre. Han var med på å grunnlegge og var medlem av Felibrigé-bevegelsen i 1854 for å bevare provençalsk språk og kultur. Han var også medlem av l'Académie de Marseille.
Szczecin-Goleniów «Solidarność» lufthavn
Szczecin-Goleniów «Solidarność» lufthavn (polsk: Port Lotniczy Szczecin-Goleniów im. NSZZ "Solidarność") er en flyplass som betjener byen Szczecin i Polen. Flyplassen ligger 45 km nordøst for Szczecin, ved byen Goleniów.
Frédéric Mistral
Mistrals berømmelse har delvis sin bakgrunn hos Alphonse de Lamartine som priset ham i fjerde utgave av sin periodiske Cours familier de littérature, fulgt av utgivelsen av Mistrals lange dikt Mirèio. Alphonse Daudet, som Mistral hadde et livslangt vennskap med, viet til «poet Mistral» et av sine Lettres de mon moulin, i svært rosende ordlag. Flere skoler i Frankrike bærer Frédéric Mistrals navn.
Liv og virke
Mistral kom fra en velsituert familie av jordeiere, François Mistral og Adelaide Poulinet, begge i slekt med de eldste og mest fornemme familier i Provence, og han led aldri under økonomiske problemer. Han begynte på skolen først da han var ni år gammel, og begynte straks å skulke, noe som fikk hans foreldre til å sende ham på kostskole Saint-Michel-de-Frigolet.
Szczecin-Goleniów «Solidarność» lufthavn
Selskaper og destinasjoner
Charterfly til Egypt (Hurghada og Sharm el-Sheikh), Tyrkia og Tunisia.
Frédéric Mistral
Liv og virke
Etter å ha fått sin bachelorgrad i Nîmes, begynte han å studere juss i Aix-en-Provence fra 1848 til 1851. Han ble en forkjemper for Provences uavhengighet, og i særdeleshet i å gjenopprette «det første litterære språket i det siviliserte Europa», hvilket var provençalsk. Han hadde studert historien til Provence i løpet av sin tid i Aix-en-Provence. Uavhengig av sin far besluttet Mistral «å løfte opp, gjenoppvekke i Provence følelsen av et folk...; å flytte denne gjenfødelse ved å gjenreise det naturlige og historiske språket til landet...; å restaurere skikkene i Provence ved å puste og flamme av guddommelig poesi.» Mistral var svært opptatt av den lokale språktradisjonen og ble leder for den såkalte Felibrigé-bevegelsen som ble grunnlagt i Han var en del av bevegelsen helt til sin død i 1914. Mistrals egen poesi skrev han på provençalsk, og han la ned mer enn 20 års arbeid på sin Lou Tresor de Felibrige, en provençalsk ordbok. Poesien hans skal utmerke seg ikke bare for sitt vakre språkføring, men også fordi han har lykkes å forevige den provençalske folkesjelen.
I 1876 giftet Mistral seg med kvinne fra Burgund, Marie-Louise Rivière (1857–1943), i katedralen i Dijon. De fikk ingen barn. Poeten døde i mars 1914 i Maillane, den samme landsbyen hvor han ble født.
Eric Peterson
Eric Peterson (født 14. mai 1964) er en amerikansk gitarist og medlem i thrash metal-bandet Testament.
I tillegg til å være sammen med vokalist Chuck Billy de eneste som har vært medlem i Testament fra begynnelsen, har han også et sideprosjekt med bandet «Dragonlord», hvor han er vokalist og gitarist.
Han har tidligere vært gift med Kirk Hammetts ekskone Rebecca, som han har et barn med. De er nå skilt.
Diskografi
Testament
Dragonlord
Chuí
Chuí er en kommune i delstaten Rio Grande do Sul i sørregionen av Brasil.
Primordial / Mael Mórdha
Primordial / Mael Mórdha er et splitalbum mellom de to irske bandene Primordial og Mael Mórdha.
Hurtigløp på skøyter under Vinter-OL 1972 – 1500 meter damer
1 500 meter damer var en øvelse i hurtigløp på skøyter under Vinter-OL 1972 og ble avholdt på Makomanai Open Stadium i Sapporo, Japan den 9. februar 1972.
31 utøvere fra 12 nasjoner deltok i øvelsen.
Rekorder
Dette var gjeldende rekorder verdens og olympisk rekorder før Vinter-OL i 1972:
Følgende nye verdensrekorder og olympiske rekorder ble satt under konkurransen:
Fylkesvei 2170
Fylkesvei 2170 går mellom riksgrensen ved Linnes og Støa i Trysil.
Frem til 2019 hadde veien betegnelsen fylkesvei 570 (Hedmark).
Mellomirsk
Mellomirsk er det navnet som er gitt av historiske filologer til det goideliske språket som ble brukt fra 900-tallet og fram til 1100-tallet. Det er samtidig med sent angelsaksisk (gammelengelsk) og tidlig mellomengelsk. De moderne goideliske språkene irsk, skotsk-gælisk, og mansk er alle avløpere av mellomirsk.
På høyden av sin utbredelse ble mellomirsk talt og skrevet over hele Irland, Skottland og øya Man, fra Munster til Nordsjøen ved øya Inchcolm. Dets geografiske utstrekning gjorde det til det mest utbredte av alle språkene (om alle dens regionale versjoner telles som ett) på Storbritannia før slutten av 1100-tallet da etter hvert mellomengelsk begynte gjøre sin dominans gjeldende på østkysten av Irland og i mange keltiske regioner i nordlige og vestlige Storbritannia.
Få europeiske språk i løpet av middelalderen kan konkurrere med det volum av litteratur som er blitt bevart med mellomirsk. Grunnen til at så mye mellomirsk litteratur er blitt bevart skyldes iherdighet til noen få irske oldtidsforskere og samlere i tidlig moderne tid, men den store andel av fortellinger, årbøker, krøniker, helgenbiografier og annet som har blitt bevart viser hvor mye tillit medlemmer av irske klostre i middelalderen hadde i deres eget morsmål. Bortimot alt som er bevart er fra Irland, svært lite fra Skottland eller Man.
Lebor Bretnach, «den irske Nennius», er kun bevart fra et manuskript på Irland, skjønt Thomas Owen Clancy har nylig argumentert at det ble skrevet i Skottland på klosteret i Abernethy.
Kira Ivanova
Kira Valentinovna Ivanova (russisk: Кира Валентиновна Иванова; født 10. januar 1963, død 21. desember 2001) var en sovjetisk kunstløper som deltok i de olympiske vinterleker 1984 i Sarajevo og 1988 i Calgary.
Ivanova vant en olympisk bronsemedalje i kunstløp under vinter-OL 1984 i Sarajevo. Hun kom på tredjeplass i single for damer bak Katarina Witt fra Øst-Tyskland og Rosalynn Sumners fra USA.
Ivanova ble av sine naboer funnet død i sin leilighet i Moskva 21. desember 2001. Kroppen hennes var påført stikkskader av en slakterkniv og politiet trodde hun var et tilfeldig offer.
Pala
Pala er en by i Tsjad med om lag 38 000 innbyggere. Byen er hovedstad i Mayo-Kebbi Ouest-regionen.
Surnadal videregående skole
Surnadal videregående skole er en videregående skole i Surnadal. Skolen har ca 300 elever fordelt på fem utdanningsprogram.
Humlenebbfly
Humlenebbfly (Hypena rostralis) er en sommerfugl som tilhører familien nattfly (Noctuidae). Den er funnet på det sørlige Østlandet i Norge,men er trolig ganske sjelden.
Levevis
Denne arten har larver som lever på humle (Humulus lupulus) og finnes der denne vokser, helst i skogkanter og i gamle hager der humlen har vært dyrket. Larvene utvikler seg mellom sammenspunne humleblader. De voksne sommerfuglene flyr om natten i august – oktober før de overvintrer og flyr igjen i april – juni. De kommer sjelden til lys. Denne arten er derfor trolig en del oversett, det er enklere å finne larvene enn de voksne sommerfuglene.
Utbredelse
Arten er utbredt i Europa, unntatt lengst i nord, og videre østover til Japan. I Norge er den funnet på Østlandet fra Tvedestrand i sør til Elverum i nord, men den er regnet for å være svært sjelden. Den kan muligens være en del oversett fordi de voksne sommerfuglene ikke kommer til lys og er vanskelige å finne.
Beriberi
Beriberi skyldes mangel på vitaminet tiamin. Det finnes ulike former av sykdommen som kan ramme både spedbarn og voksne. Ordet kommer fra singalesisk, hvor beri betyr svakhet.
Symptomer
Tidlige symptomer:
Senere symptomer:
Adult beriberi
Forekommer vanligvis i de to formene tørr (paralytisk) og våt (kardiovaskulær). Kan også opptre som Akutt fulminant ("shoshin")
Målere
Målerne (Geometroidea) er en stor familie av sommerfuglene som sammen med de to små familiene Sematuridae og Praktmålere utgjør en overfamilie (målere i vid forstand). Gruppens navn kommer av larvenes (åmenes) måte å krype på, som om de «tar mål» på underlaget.
Beriberi
Cerebral type (Wernicke-Korsakoff)
Rammer kroniske alkoholikere. I samspill med toxisk innvirkning av etanol og ernæringsmangel.
Målere
Levevis
Målere lever på planter, på bladene av urter og trær, i larvestadiene. De voksne sommerfuglene (imago) besøker blomster på jakt etter nektar.
Beriberi
Cerebral type (Wernicke-Korsakoff)
Wernickes syndrom
Korsakoffs psykose
Målere
Levevis
Målere tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der målerens indre og ytre organer endres. Puppestadiene kan finne sted på ulike steder, men for de fleste arter velger i strølaget på jordbunnen, mellom visne blad, i mose og lignende steder. Mens andre arter graver seg ned like under jordoverflaten.
Beriberi
Behandling
Intravenøs eller intramuskulær injeksjon av 50-100 mg tiamin/dag i 1-2 uker. Siden 10 mg tiamin/dag til symptomene har forsvunnet. Foruten tiamin kan fettløselige derivater gis, de absorberes effektivt i mage-tarmkanalen.
Målere
Inndeling
Målernes (Geometroidea) søstergruppe er Drepanoidea.
To mindre grupper (Sematuridae og Uraniidae) regnes ikke til de egentlige målerne (Geometridae), og kan også plasseres i en underfamilie for seg, Uranioidea. Noen ganger blir familien Hedylidae plassert i Geometroidea, men det er mer vanlig å regne den som nært beslektet med dagsommerfuglene. I Europa er bare Uraniidae representert med én art.
Beriberi
Behandling
Ved våt beriberi ses forbedring etter 6-24 timer. Ved tørr beriberi kreves lengre behandling. Symptomer vid Wernickes syndrom viker gradvis etter en dag til uker.
Forbedring av Korsakoffs psykose sees etter 1-3 måneders behandling. Blant pasienter med Korsakoffs psykose gjelder at:
Cidreira
Cidreira er en kommune i delstaten Rio Grande do Sul i sørregionen av Brasil.
Egersund Fayancefabrik
Egersunds Fayancefabrik. ble grunnlagt av Johan Feyer i 1847 under navnet "Egersund potteri" som den første industribedriften i Egersund. Feyer var sønn av sorenskriveren i Dalane og bosatt i Egersund. Johan Feyer var interessert i geologi og reiste rundt i Dalane på leting etter metaller og mineraler. På garden Leidland på Eigerøya ble han kjent med at der var forekomster av leire. Feyer så de mulighetene som lå i leirforekomstene og fikk ideen til å starte et potteri i Egersund, dit leiren lett kunne fraktes i båt. Han fikk faren interessert i prosjektet og Johan Feyer reiste til Newcastle-upon-Tyne for å lære om steintøyframstilling. Etter å ha gått læretiden ut i England reiste han tilbake til Norge. Leirforekomstene på Leidland og et område på nordsiden av Lundeelva, Damsgaard i Egersund, ble kjøpt og fabrikken reist.
Historie
I 1847 begynte arbeidet på fabrikken og i 1848 stod de første bygningene klare. Til å lære opp arbeiderne i Egersund hadde Feyer med seg engelske fagarbeidere. De to første engelske arbeiderne var William Baal og Joseph Holmes. Når Holmes stuet godset i ovnene brukte han sin kone som tolk. Han gav henne ordrene og hun pekte og forklarte de norske arbeiderne etter beste evne. Nordmennene forstod ikke de engelske arbeiderne og flere brenninger ble ødelagt. Til tross for store vanskeligheter i starten ble Feyer eneeier av fabrikken i 1849. I 1851 bestod arbeisstokken foruten Feyer av 2 kontorbetjenter, 2 engelske mestersvenner, 4 svenner, 9 voksne arbeidere, 7 drenger og 2 fruentimmere, i alt 26 faste arbeidere. I tillegg kom besetningen på 5 menn hver ved 2 fartøyer og 3 leirgravere. Potteriet var blitt byens største arbeidsplass.
Potteriet blir fajansefabrikk
I 1863 innbød Feyer til aksjetegning i et selskap med formål å omdanne Potteriet til et anlegg som skulle produsere fajanse. Fajanseproduksjonen skulle baseres på materialer og råvarer fra England. For å skaffe penger til å starte den nye fabrikken solgte Feyer sin andel i verdens største titanjernmalmfelt som han hadde oppdaget i Sokndal for £9 000 til et engelsk selskap.
I 1865 arbeidet 50 mennesker på fabrikken. Prøvedriften med fajanseproduksjonen hadde tatt til. Denne gangen ble det tatt inn svenske arbeidere fra Rørstrandfabrikkene som læremestere. I tillegg ble det også tatt inn engelske arbeidsfolk.
I begynnelsen hentet fabrikken over ferdig flintmasse fra England, men dette varte bare en kort tid. Fabrikken gikk snart over til å produsere blandingen i Egersund basert på engelsk blåleire og kaolin, dansk flint og norsk kvarts. Fabrikken vokste raskt.
I 1866 arbeidet 70 personer på fabrikken. Ved utgangen av 1870 var tallet oppe i 164. Av disse var 32 kvinner og 12 barn under 15 år. I 1880-årene var Egersunds Fayancefabrik det nest største industrianlegg i Rogaland. 200 arbeidere var ansatt.
I begynnelsen var fajanseproduksjonen basert på import av så vel råvarer som modeller. Etter hvert utdannet fabrikken i Egersund sine egne modellører og dekoratører. Fabrikken fikk på den måten en selvstendig produksjon basert på egen formgivning.
I 1883 gikk den over til aksjeselskap under navnet A/S Egersunds Fayancefabriks Co. Etter at fabrikken fikk nye eiere ble det satset sterkt på mekaniseringen av driften. I 1881 ble det stilt opp en lokomobil som drev dreiemaskinene. I 1885 kom det en ny stasjonær dampmaskin som foruten dreieskivene også drev møllene og leverte stim til tørkerommene. Produksjonen og omsetningen økte jevnt og i 1897 sysselsatte fabrikken 250 arbeidere.
Også på produktsiden gjorde fabrikken store framsteg. Produktene ble stadig forbedret. Produktspekteret ble utvidet og nye glasurer ble uteksperimentert på fabrikken. Fabrikken deltok på utstillinger i Norge og utlandet der den vant priser og hederlig omtale. I 1898 deltok A/S Egersunds Fayancefabriks Co. på Landsutstillingen og International Fiskeriudstilling i Bergen. Fabrikken fikk flere utmerkelser for sine produkter.
Samtidig med at fabrikken i slutten av forrige århundre utvidet produksjonen og tallet på ansatte ble det opprettet utsalg for fabrikkens produkter i Bergen og Oslo. Varene fra fabrikken i Egersund ble solgt over hele landet. Til kunder i Troms og Finnmark ble det levert varer med bilder av den russiske tsarfamilien og russiske innskrifter beregnet på pomorhandelen.
I de første årene av det tjuende århundret styrket Fajansen sin stilling som den viktigste arbeidsplassen I Egersund. Fabrikken investerte stadig i nytt produksjonsutstyr og i 1905 ble det installert elektrisk belysning og motordrift av formemaskinene. Samme året ble fabrikken rammet av en brann som la store deler av de gamle trebygningene i aske. De nye murbygningene ble berget. Samme året ble det lagt planer for gjenoppbygging og utvidelse av fabrikken. Nye maskiner ble kjøpt inn fra England.
Gjenoppbyggingen etter brannen førte til en sterk forbedring i de yrkeshygieniske forholdene på fabrikken. I de gamle trebygningene ble det gjort rent ved tørrsoping. Det var langt fra tilstrekkelig. Innholdet av leirstøv i lufta var ekstremt høyt. Arbeiderne som arbeidet med leiren fikk nesten alle silikose og døde i ung alder. De fleste døde før de ble 50 år gamle. De nye bygningene ble konstruert slik at de kunne spyles med vann. Vannet bandt leirstøvet og hindret at arbeiderne pustet det i seg. I 1982 uttalte en arbeider om denne brannen: "Det e det besta så he skjedd i byens historie at fabrikken brende i 1905"
Fajansen og 1.verdenskrig
Etter utbruddet av første verdenskrig i 1914 fulgte en urolig tid for fabrikken. Fajansen var avhengig av råstoffer fra utlandet, spesielt fra England. Siden England var blant de krigførende partene ble dette vanskelig. En annen vanskelig situasjon skapte høykonjunkturene. Prisene på råvarer og skipstransport steg fra måned til måned. I 1915 kunngjorde Tyskland at havområdene rundt England var krigssone. Skip fra nøytrale land kunne fra nå av senkes av tyske ubåter. Fra 1916 ble situasjonen i Norge verre. "Det vart alvorleg skort på forsyningar både til dagleg forbruk og råstoff for industrien. Priskontrollen greidde ikkje å hindra at prisane fauk over alle grenser i veret" (Furre 1971:70).
Forholdene ute i verden virket inn på fabrikken i Egersund. For arbeiderne betydde dette likevel ikke noen katastrofe. Det rike sildefisket utenfor byen krevde store mengder arbeidskraft. Etter hvert som fabrikken gikk til innskrenkninger i driften tok de oppsagte arbeiderne arbeid i silda. Etter hvert ble tallet på arbeidere redusert fra om lag 400 i 1912 til 80 i 1918. I årsberetningen for 1917 meldes det at 250 arbeidere, så vel kvinnelige som mannlige har sagt opp for å ta seg bedre betalt arbeid hos sildeoppkjøperne i byen.
Etter verdenskrigen kom fabrikken smått om senn i gang igjen. Men først i 1920 meldes det i årsberetningen at driften er henimot normal med ¾ av vanlig arbeidsstokk. Første verdenskrig danner et skille i Fajansens historie. Før krigen var fabrikken den viktigste arbeidsplassen i byen. Under krigen overtok sildesaltinga denne rollen. I 1920 var Fajansen igjen den største arbeidsplassen i Egersund. Arbeiderne var eldre fagarbeidere og mange ungdommer i begynnerfasen.
Utover i mellomkrigstida styrket Fajansen sin stilling som byens viktigste arbeidsplass. Fabrikken ble ikke bare sett på som byens viktigste arbeidsplass. De fleste opplevde den også som den eneste sikre arbeidsplassen i Egersund. For en ungdom var det få muligheter utenom Fajansen. "Det var noen i min generasjon som gikk i lære, men så snart de var utlærte var det sparken. For da skulle de ha inn en ny læregutt. Det var billig arbeidskraft" (E.F.A.1589). Arbeidsledigheten var stor. Å få arbeid på Fajansen stod som en drøm for de fleste. Det het seg at en gutt hadde tre muligheter i Egersund Den ene var å komme inn på Fajansen. Da ble han regnet som velberget. Den andre muligheten var å reise til sjøs. Den tredje var å emigrere til USA.
Mellomkrigstidens Egersund var dominert av Fajansen. Med sin beliggenhet i sentrum av byen skilte de store fabrikkbygningene i murstein seg sterkt ut fra de omkringliggende småhusene i tre. Livet i byen ble i stor grad innrettet etter arbeidstiden på fabrikken. Når arbeiderne hadde middagspause fra klokken 12.30 til klokken 14.00 våknet byen til liv. Fire hundre arbeidere strømmet samtidig ut gjennom fabrikkportene og gikk hjem i matpausen.
Keramisk produksjon
All keramisk produksjon har brent leire (gresk: keramos), som det viktigste råstoffet. Ved å tilsette leiren ulike tilsettingsstoffer er det mulig å få fram en masse som lar seg bearbeide på ønsket måte. Slik kan en få keramiske produkter av forskjellig slag. De keramiske produktene deles inn i flere kategorier. Følgende hovedkategorier kan være nyttige : tegl, fajanse, flintgods, steintøy, benporselen, porselen og vitroporselen.
Ved Fajansen i Egersund ble det ved siden av fajanse også produsert steintøy, flintgods og seinere også korundgods. Med små variasjoner er hovedtrekkene i produksjonen de samme for disse tre vareslagene.
All keramisk produksjon kan deles inn i to klart atskilte faser. I den første fasen blir gjenstandene formet ut av en plastisk leirblanding. Deretter blir de brent fra ca. 1 000 til 1 200°C. Under brenningen inntreffer en rekke kjemiske og fysiske endringer. Vannet drives ut av leiren. Det fører til at gjenstanden krymper. Samtidig omdannes materialet fra å være en skjør, løs sammenpakning av mineraler til å bli et fast, hardt materiale. Ved temperaturer over 1 000°C smelter de enkelte råstoffene sammen til en hard masse. Denne sammensmeltningen gir gjenstanden helt andre egenskaper enn råmaterialet. Brenningen er irreversibel. Det er ikke mulig å omdanne det brente materialet til råstoff igjen slik som i metall- og glassindustrien.
Som nevnt danner leiren grunnlaget for produksjonen. Leiren kom fra England. Den ble fraktet til fabrikken i båter som la til ved fabrikktomta. Fra båten ble det lagt ut trilleganger og leiren trillet i land med trillebårer og lagret i store kummer.
Også kull, som det ble brukt store mengder av til brenning og til oppvarming av fabrikken, ble fraktet inn i bulk med båt fra England. Kullet ble losset på oversida av svingbrua over Lundeelva. Svingbrua begrenset størrelsen på båtene som kunne gå inn. Lossingen av kull foregikk med leid arbeidskraft som for leiren. Foruten leire og kull ble det brukt flint fra Danmark og kvarts fra Norge som tilsetningsmidler i leirblandingen.
Fra siloene ble leiren trillet i bårer til masseblandingen. De to leir typene, ball clay (blåleire) og china clay (kaolin), ble blandet sammen med kvarts, flint og biskaraks, (vrak av uglaserte gjenstander). Før flinten kunne brukes måtte den brennes. Steinen ble lagt lagvis sammen med ved i flintovnen. Deretter ble det tent på. Flinten ble oppvarmet og sprakk. Den smuldrede flinten blandet med biskkraks ble trillet over i siloer. Fra siloene ble massen tappet ned i kulemøller, der den ble finmalt for å blandes inn i leiren.
Etter at møllene hadde malt flint og kvarts til en melkaktig konsistens ble leiren blandet til i noen svære blandekar med roterende propeller.
Fra blandekarene gikk leiren i rør til filterpressa. Her ble vannet presset ut gjennom duker av seildukstoff. Pressene ble betjent med muskelkraft. Pressingen var et tungt arbeide. Det var mye vann som måtte presses ut før leiren hadde fått det ønskede innholdet av fuktighet. Fra pressa gikk leiren til poggen. I poggen ble leiren gjort ferdig til bruk på verkstedene.
Leiren fantes i to typer: En tyktflytende, som ble presset i pølseformede råemner til bruk for formerne og en tyntflytende velling, slikk, til bruk på støperiet. Arbeidet i masseblandingen ble regnet som det tyngste og mest skitne på hele fabrikken.
Hagbart Thisted
Som 12-åring ble han sendt på Nissen gutteskole, videre fikk han handelsutdannelse i Lübeck og praksis i London, Paris og flere steder i USA.
Han giftet seg i 1873 med Kirsten Juel Schjerven fra Lardal. De fikk barna Mathilde, Inga og Kristine.
Thisted startet i 1873 et glassmagasin i Kristiania, men lyktes ikke, og han flyttet til Hønefoss i 1888. I april 1888 kjøpte han Glatveds Hotel i Hønefoss.
I 1898 hadde Ole, Herman og Anton Oppen, Erik Waagaard og Hagbart Thisted dannet aksjeselskapet Hønefoss Elektrisitetsverk, og bygget kraftverk i Kvernvollfossen. Kraftverket produserte strøm til belysning på Veme, Oppen og sentrale steder i Hønefoss og etter hvert til byens industrielle virksomheter.
Han bygget Thistedgården i Hønefoss, der han også bosatte seg.
Thisted var med og etablerte Hønefoss og Omegn Turistforening (nå DNT Ringerike) i 1893, og han var med i foreningens første styre. Han ble æresmedlem av foreningen i 1933.
Han ble tildelt Kongens fortjenstmedalje i gull i 1937.
Jack Russell
Jack Russell er navnet til flere personer:
Borgar skole
Borgar skole er en underavdeling av Borgheim ungdomsskole og Teigar ungdomsskole for elever som i en periode trenger et mer tilpasset skoletilbud enn de kan få i sine ordinære klasser. Skolen ligger på Nøtterøy i Færder kommune.
Katskip
Katskipet eller Katten var et utpreget lasteskip spesialutviklet for frakt av tømmer i 1600-tallet, også kalt «houthaalder», tømmerfrakter i Nederland. Det var det viktigste lasteskipet i 1600-tallet og 1700-tallet inn i tidlig 1800-tallet i trelasthandelen fra Norge.
Skroget
Katskipet lignet på handelsfartøyet fløyten, men hadde ikke det sterke springet og ikke den høye oppbygningen akterut på skroget. Det er antatt at katten utviklet seg fra fløyten som et grunngående flattbunnet fartøy som var kravellbygget med en butt baug og akterende som gjorde dette rundgattet i likeheten med fløyten. Skrogsidene var svakt utfallende i motsetning til fløyten som hadde innfallende sider.
Roret er hengt utenpå akterstevnen og har en rorkult som er ført inn over det lille halvdekket. En katt var renset for alt av pynt og utsmykninger med eneste ornamentering på et såkalt rorhode på rorets topp som gjerne forestilte et menneskehode.
Beskrivelsen av Nicolaes Witsen omtalte et katskip på 116 fots lengde og 23 fots bredde med de samme proporsjoner som fløyten, men han mente også at katten burde ble kalt esel for den seiler langsomt. Katten lå flatt med lite vindfang med bare et halvdekk som strakte seg til midtveis mellom mesanmasten og stormasten, Lugarer og bysse samt kanytte lå under dekket der offiserene ombord hadde sitt tilhold akterut. Overbygget ble utvidet og større inn i 1700-tallet.
Riggingen
Katten var polakkrigget så rærene kunne låres like ned til dekket at vinden fikk dårlig tak på seilene. Det var ikke mers på mastene som stod i veien for rærene. Seilene var smalere og høyere enn på fløyten.
Riggen bestod av tre pålemaster med et stort råseil på fokkemast og stormast, og en latiner på den svært korte mesanmasten. Riggingen medførte mindre behov for arbeid opp i mastene og et polakkrigget skip kan ha et relativt lite mannskap. En kat lå høyere opp i vinden enn andre fartøyer. Fra baugen som ikke hadde galeon eller annen pynt, ble det ført et blindeseil under baugspydet
Etter hvert utvikles riggen, og det ble til slutt en fullstendig skipsrigg på lik linje med dens slektning fløyten. Pålemastene forsvinner etter hvert til fordel for delte master med mers. Betegnelsen katskip, katt eller kat i de senere tid er beregnet på skrogets utforming enn på riggen.